मुस्लिमों को 4.5% आरक्षण को कैबिनेट की मंजूरी  
अल्पसंख्यकों को साढ़े 4 फीसदी आरक्षण देने को कैबिनेट ने मंजूरी दे दी है। सूत्रों के मुताबिक यह आरक्षण 1 जनवरी 2012 से लागू हो जाएगा।
अल्पसंख्यकों को साढ़े 4 फीसदी आरक्षण देने को कैबिनेट ने मंजूरी दे दी है। सूत्रों के मुताबिक यह आरक्षण 1 जनवरी 2012 से लागू हो जाएगा और इस मामले में जल्द ही नोटिफिकेशन जारी हो जाएगा। इस फैसले को संसद की मंजूरी की जरूरत नहीं है।  केंद्र की ओबीसी की लिस्ट में जो अल्पसंख्यक आते हैं उनको इस आरक्षण का फायदा मिलेगा। राहुल गांधी ने मुसलमानों के लिए आरक्षण का वादा किया था। इस फैसले को उत्तर प्रदेश के चुनाव से जोड़कर देखा जा रहा है। माना जा रहा है कि कांग्रेस को इस फैसले से यूपी के चुनावों में फायदा मिल सकता है।